CELEX ID: 32010D0750
Publication Date: 2010-12-03

Document:
KOMISIJOS SPRENDIMAS
2010 m. gruodžio 3 d.
kuriuo nustatomas Estijai, Kiprui, Latvijai, Lenkijai, Lietuvai, Maltai ir Slovakijai mokėtinas arba iš jų susigrąžintinas galutinis likutis, susidaręs baigus vieną iš pereinamojo laikotarpio kaimo plėtros programų, finansuojamų Europos žemės ūkio orientavimo ir garantijų fondo (EŽŪOGF)
(pranešta dokumentu Nr. C(2010) 8471)
(Tekstas autentiškas tik estų, graikų, latvių, lenkų, lietuvių, maltiečių ir slovakų kalbomis)
(2010/750/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. sausio 5 d. Komisijos reglamentą (EB) Nr. 27/2004, nustatantį pereinamąsias išsamias Tarybos reglamento (EB) Nr. 1257/1999 taikymo taisykles dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos kaimo plėtros priemonių finansavimo iš EŽŪOGF Garantijų skyriaus (1), ypač į jo 3 straipsnio 4 dalį,
atsižvelgdama į 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų (2), ypač į jo 32 straipsnio 3 dalį,
atsižvelgdama į 1999 m. gegužės 17 d. Tarybos reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiantį bei panaikinantį tam tikrus reglamentus (3), ypač į jo 47 straipsnio 3 dalį,
pasikonsultavusi su Žemės ūkio fondų komitetu,
kadangi:
(1)
Komisijos sprendimu 2009/984/ES (4) nustatytas Čekijai, Vengrijai ir Slovėnijai mokėtinas arba iš jų susigrąžintinas galutinis likutis, susidaręs baigus vieną iš pereinamojo laikotarpio kaimo plėtros programų, finansuojamų EŽŪOGF.
(2)
Remiantis Estijos, Kipro, Latvijos, Lenkijos, Lietuvos, Maltos ir Slovakijos metinėmis sąskaitomis, susijusiomis su išlaidomis kaimo plėtros priemonėms ir pateiktomis kartu su reikalaujama informacija, patvirtintos mokėjimo agentūrų, nurodytų 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (5) 6 straipsnio 2 dalyje, 2005 (6), 2006 (7), 2007 (8), 2008 (9) ir 2009 (10) finansinių metų sąskaitos. Priimti atitinkami sprendimai dėl patvirtinimo.
(3)
Nustatytas galutinis tinkamumo finansuoti PLKPP programas terminas - 2008 m. gruodžio 31 d. Galutinis tinkamumo finansuoti terminas pratęstas Estijai, Maltai ir Slovakijai. Kadangi laikotarpiu nuo 2008 m. spalio 16 d. iki 2009 m. spalio 16 d. patirtos išlaidos pateiktos 2009 m. metinėse sąskaitose, pirmiau minėtais sąskaitų patvirtinimo sprendimais patvirtintos visos pagal šias programas patirtos išlaidos.
(4)
Reglamento (EB) Nr. 1260/1999 32 straipsnio 3 dalyje nustatyta, kad susumuota bendra mokėjimų, kurie atliekami programos atžvilgiu prieš sumokant galutinį likutį, suma neturi būti didesnė kaip 95 % Bendrijos įsipareigoto įnašo, skirto tai programai.
(5)
Kaimo plėtros išlaidų, kurioms taikoma Reglamento (EB) Nr. 27/2004 3 straipsnio 4 dalis, galutinis mokėtinas arba susigrąžintinas likutis apskaičiuojamas remiantis naujausiu sprendimu dėl sąskaitų patvirtinimo ir papildoma informacija, kurią pagal 6 konstatuojamąją dalį pateikė Estija, Kipras, Latvija, Lenkija, Lietuva, Malta ir Slovakija.
(6)
Atsižvelgiant į tai, kad pereinamojo laikotarpio kaimo plėtros programos baigiamos, atitinkamų valstybių narių paprašyta pateikti informaciją apie negrąžintas skolas, susijusias su programomis. Komisija patikrino duomenis apie skolas ir į juos atsižvelgė skaičiuodama galutinį likutį.
(7)
Pagal Reglamento (EB) Nr. 1290/2005 30 straipsnio 2 dalį šiuo sprendimu nepažeidžiamos Komisijos vėliau priimtų sprendimų nuostatos, pagal kurias Europos Sąjunga nefinansuoja išlaidų, patirtų nesilaikant Europos Sąjungos taisyklių,
PRIĖMĖ ŠĮ SPRENDIMĄ:
1 straipsnis
Pagal šį sprendimą iš kiekvienos valstybės narės susigrąžintinos arba joms mokėtinos galutinio likučio sumos kaimo plėtros priemonių, taikomų Estijoje, Kipre, Latvijoje, Lenkijoje, Lietuvoje, Maltoje ir Slovakijoje, srityje nustatytos priede.
2 straipsnis
Šiuo sprendimu nustatomi galutiniai Europos žemės ūkio orientavimo ir garantijų fondo (EŽŪOGF) lėšomis finansuojamų pereinamojo laikotarpio kaimo plėtros programų likučiai.
3 straipsnis
Šis sprendimas skirtas Estijos Respublikai, Kipro Respublikai, Latvijos Respublikai, Lenkijos Respublikai, Lietuvos Respublikai, Maltos Respublikai ir Slovakijos Respublikai.
Priimta Briuselyje 2010 m. gruodžio 3 d.

EuroVoc Classification:
Level 1: 100161
100144
100152
100156
Level 2: 100277
100283
100177
100230
100282
100245
Level 3: 5655
2442
5781
5283
5087
122
2106
1005
912
c_b2c019c8
914
911
2200
1155
All Descriptors: 1774
2442
2543
5619
5706
5709
5859
5989
6013
979